Atto notarile
della Professione dei voti
dei primi sei Padri Somaschi

29 aprile 1569
Milano, S. Martino degli Orfani

(AGCRS, B 80, cc. 1r-5v)

Trascrizione p. Maurizio Brioli crs.
Roma, 30 aprile 2012

«(f. 1r)

     Reperitur in imbreviaturis instrumentorum rogatorum per me Michaelem Saccum quondam Magnifici Iuris Utriusque Doctoris Domini Andreae p.c. parrochiae Santi Prothasii ad monacos Mediolani publicum apostolica imperialique authoritate notarium inter cetera adesse instrumentum tenoris huiusmodi ut sequitur:

     In nomine Domini anno a nativitate eiusdem millesimo quingentesimo sexagesimo nono indictione duodecima die vero veneris vigesimo nono mensis aprilis, et pontificatus Sanctissimi in Christo patris D. N. Pii Quinti anno tertio.

     Coram multum Illustre et Reverendissimo D. D. Cesare Gambara episcopo Tortonensi Comite et Reg. Duc. Senatore Mediolani etc. sedente etc. ad infra solemniter electo per capitulum Generale congregationis Reverendorum Sacerdotum clericorum et laicorum de Somascha. In executione brevis apostolici prelibati Sanctissimi Pii Papae Quinti dati Romae die sexto decembris 1568 ut publico patet instrumento rogato per me notarium infrascriptum die heri vigesimo octavo mensis aprilis suprascripto seu anno etc.

     Constituti Venerabiles sacerdotes praedictae congregationis

D. presbiter Angelus Marcus de Comitibus Gambaranae Montis Sicalis
D. presbiter Vincentius de Trottis de Burgo Franco
D. presbiter Franciscus de Faurio Tridentinus
D. presbiter Iohannes Scottus Brixiensis

(f. 1v)

D. presbiter Bernardinus de Castellanis Vallis Camonicae, et
D. presbiter Reginaldus de Salò Placentinus,

omnes electi ex ordine dicti capituli generalis ad emittendum professionem iuxta formam praenarrati brevis apostolici, et qui ut ibidem dixerunt per decennium et ultra in dicta congregatione vixerunt et laudabiliter in operibus pauperum orphanorum omnipotenti Deo serviverunt et se exercuerunt.
     Et ibidem flexis genibus coram praedicto Reverendissimo episcopo electo, humillime petierunt admitti ad emittendam professionem iuxta formam praenarrati brevis apostolici et ita servatis in similibus de more servandis voluntarie sponte professionem suam et vota eorum professionis emiserunt et emittunt. Dicentes et protestantes se velle perpetuo in dicta congregatione et religione clericorum regularium Beati Augustini ita ex tenore praenarrati brevis apostolici posthac nuncupandorum vivere, et constanter per Dei misericordiam et gratiam permanere.
     Offerentes ibidem omnes et eorum singuli eorum singraphas

(f. 2r)

seu cedulas manu ipsorum propria subscriptas et alta voce ab omnibus audibili lectas et recitatas, et iurantes ad Sancta Dei Evangelia manu ad pectus posita in manibus praefati Reverendissimi episcopi prout in eis cedulis continetur tenoris infrascripti videlicet:

     Iesus Maria. In nomine Patris et Filii et Spiritus Sancti. Amen.

     Anno Domini 1569 die vigesimo nono aprilis, in oratorio Divi Martini Parrochialis Sancti Petri in Cornaredo Portae Novae Mediolani.
     Ego presbiter Angelus Marcus ex Comitibus Gambaranae et Montis Sigalis filius quondam D. Ioannis Andreae Iuris Utriusque Doctoris diocesis Papiensis, qui ultra decennium in congregatione Somaschae vixi, voveo, profiteor, et promitto Deo omnipotenti, Beatae Mariae semper Virgini, Beato Patri Augustino, et tibi multum Illustrissimo et Reverendissimo D. D. Cesari de Gambara dignissmo episcopo Tortonensi ad hoc specialiter electo per clericos et laicos congregationis nuncupatae de Somasca vigore Brevis Apostolici, obedientiam, castitatem, et in communi vivere sub regula Sancti Augustini Patris nostri praedicti, quantum fragilitas mea

(f. 2v)

se extendet, auxilio et gratia D. N. Iesu Christi et eius Sanctissimae Matris, ac totius curiae celestis, et quod absque licentia Praepositi Generalis vel eius auctoritate fungentis aliquod cum cura vel sine cura beneficium non acceptabo vel retinebo intra aut extra ordinem nostrum clericorum regularium, idque secundum constitutiones factas aut faciendas per congregationem praedictam auctoritate Apostolica sibi concessa, reservata tamen mihi testandi potestate de patrimonio meo si opus fuerit, cum Praepositi auctoritate.
     Ego idem presbiter Angelus Marcus ex Comitibus Gambaranae et Montis Sicalis affirmo ut supra atque ore pronuntiavi.

     Anno Domini 1569 die vigesimo nono aprilis in oratorio Divi Martini Parrochialis Sancti Petri in Cornaredo Portae Novae Mediolani.
     Ego presbiter Vincentius de Trottis filius quondam domini Iacobi de Burgo Franco diocesis Papiensis, qui ultra decennium in congregatione Somaschae vixi, voveo, profiteor, et promitto Deo omnipotenti, B. Mariae Virgini, B. Patri Augustino, et tibi multum Illustrissimo et Reverendissimo Domino D. Cesari de Gambara dignissimo episcopo Tortonensi ad hoc specialiter electo per clericos et laicos ipsius

(f. 3r)

congregationis Somaschae vigore brevis Apostolici, obedientiam, castitatem, et paupertatem, et in communi vivere sub regula praedicti patris Sancti Augustini pro viribus meis, auxilio et gratia D. N. Iesu Christi et eius Sanctissmae Matris ac totius curiae celestis, idque secundum constitutiones factas aut faciendas per congregationem praedictam auctoritate Apostolica sibi concessa. Ita me Deus adiuvet, et haec Sancta Dei Evangelia.
     Ego presbiter Vincentius qui supra, subscripsi et pronuntiavi.

     Anno Domini 1569 vigesimo nono mensis aprilis in oratorio Sancti Martini parrochialis Sancti Petri in Cornaredo Portae Novae Mediolani.
     Ego presbiter Franciscus filius quondam Domini Antonii Faurii dioecesis Tridentinae qui supra decennium in congregatione Reverendorum sacerdotum congregationis Somaschae vixi, voveo, profiteor, atque promitto omnipotenti Deo, B. Mariae semper Virgini, Beato Patri Augustino, et tibi multum Illustrissimo et Reverendissimo D. D. Cesari de Gambara dignissimo episcopo Tortonensi ad hoc specialiter

(f. 3v)

electo per clericos et laicos suprascriptae congregationis, vigore brevis Apostolici, obedientiam, castitatem, et paupertatem pro viribus meis sub regula Sancti Patris Augustini, auxilio et gratia D. N. Iesu Christi, et eius Sanctissimae Matris, ac totius curiae celestis, idque secundum constitutiones canonice factas vel faciendas per praedictam congregationem auctoritate apostolica sibi concessa. In quorum fidem haec scripsi et subscripsi manu propria.
     Idem presbiter Franciscus scripsi et ore pronuntiavi.
     Ita me Deus adiuvet, et haec Sancta Dei Evangelia.

     Anno Domini 1569 die vigesimo nono aprilis in oratorio Divi Martini Parrochialis Sancti Petri in Cornaredo Portae Novae Mediolani.
     Ego presbiter Iohannes Scotus filius quondam Domini Georgii de Scotis dioecesis Brixiensis, qui ultra decennium in congregatione Sumaschae vixi, voveo, profiteor, et promitto Deo omnipotenti, B. Mariae Virgini, B. Patri Augustino, et tibi multum Illustrissimo et Reverendissimo Domino D. Cesari de Gambara dignissimo episcopo Tortonensi ad hoc specialiter electo

(f. 4r)

per clericos et laicos ipsius congregationis Somaschae, vigore brevis Apostolici, obedientiam, castitatem, et paupertatem sub regula praedicti Patris Sancti Augustini pro viribus meis, auxilio et gratia D. N. Iesu Christi et eius Sanctissimae Matris, ac totius curiae celestis, idque secundum constitutiones factas aut faciendas per congregationem praedictam auctoritate Apostolica sibi concessa. Ita me Deus adiuvet et haec Sancta Dei Evangelia.
     Ego idem presbiter Iohannes Scotus ut supra manu mea subscripsi et ore pronuntiavi.

     Anno Domini 1569 aprilis vigesimo nono in oratorio Divi Martini Parrochialis Sancti Petri in Cornaredo Portae Novae Mediolani.
     Ego presbiter Bernardinus de Castellanis filius quondam domini Obertini de Castellanis, diocesis Brixiensis, qui supra decennium in congregatione Reverendorum sacerdotum nuncupata de Somascha vixi, voveo, profiteor, atque promitto omnipotenti Deo, Beatissimae Mariae semper Virgini, Beato Patri Augustino et tibi multum Illustrissimo et Reverendissimo D. D. Cesari de Gambara dignissimo episcopo Tortonensi ad

(f. 4v)

hoc specialiter electo per clericos et laicos congregationis suprascriptae vigore brevis Apostolici, obedientiam, castitatem, et paupertatem, hoc est in communi vivere sub regula Sancti Augustini patris nostri, pro viribus meis, auxilio et gratia D. N. Iesu Christi, et eius Sanctissimae Matris, ac totius curiae celestis, idque secundum constitutiones canonice factas vel faciendas per praedictam congregationem auctoritate Apostolica sibi concessa. Ita me Deus adiuvet, et haec Sancta Dei Evangelia. In quorum fidem haec scribi mandavi et manu propria subscripsi.
     Ego presbiter Bernardinus Castellanus suprascripta confirmo, et ore proprio pronuntiavi.

     Anno Domini 1569 die vigesimo nono aprilis in oratorio Divi Martini Parrochialis Sancti Petri in Cornaredo Portae Novae Mediolani.
     Ego presbiter Rinaldus de Placentinis filius Domini Antonii diocesis Veronensis, qui ultra decennium in congregationem Sumaschae vixi, voveo, profiteor, et promitto Deo omnipotenti, B. Mariae Virgini, B. Patri Augustino, et tibi

(f. 5r)

multum Illustrissimo et Reverendissimo Domino D. Cesari de Gambara dignissimo episcopo Tortonensi ad hoc specialiter electo per clericos et laicos ipsius congregationis Somaschae, vigore Brevis Apostolici, obedientiam, castitatem, et paupertatem sub regula praedicti Patris Sancti Augustini pro viribus meis, auxilio et gratia D. N. Iesu Christi, et eius Sanctissimae Matris, ac totius curiae celestis, idque secundum constitutiones factas et faciendas per congregationem praedictam auctoritate Apostolica sibi concessa. Ita me Deus adiuvet, et haec Sancta Dei Evangelia. Et ego in horum fidem subscripsi manu propria.
     Ego presbiter Rinaldus qui supra subscripsi et pronuntiavi.

     Et de praedictis rogatus publicum instrumentum confeci tenoris suprascripti videlicet:

     Actum ut supra praesentibus venerabilibus dominis presbitero Iohanne Augustino de Luna filio quondam domini Michaelis habitatore civitatis Tortonae, Domino presbitero Francisco de Minottis filio quondam domini Iacobi habitatore civitatis Ferrariae uterque in congregatione orphanorum praedictarum civitatum ambobus notis, et Ioanne Maria

(f. 5v)

de Bottonariis filio domini Bartholomei p.c. parrochialis Sancti Prothasii ad monacos Mediolani omnibus idoneis et ad praemissa specialiter vocatis et rogatis.

     L. S. Idem Michael Saccus notarius ut supra pro fide subscripsi».